钦定古今图书集成/明伦汇编/氏族典/第284卷 > 黄筌
## 钦定古今图书集成/明伦汇编/氏族典/第284卷 > 黄筌

按《十国春秋》：后蜀黄筌，字要叔，成都人也。以善昼早
得名，年十七，事前蜀后主为待诏。前蜀后主常诏筌
内殿观吴道元锺馗绘本，谓筌曰：“道元画锺馗，以右
手第二指抉鬼目，不若以拇指为有力。”令筌改进。筌
于是不用道元本，别以拇指改进。前蜀后主怪其不
如旨，筌对曰：“道元所画眼色意思，俱在第二指，臣所
画眼色意思，俱在拇指前。”蜀后主悟，乃喜。及广政时，
加检校少府监，赐金紫，累迁如京副使。会南唐赐后
主六鹤，遂命筌写六鹤于便坐之壁，名曰六鹤殿，由
是豪贵请为图轴者接踵。时谚云：“黄筌画鹤，薛稷减
价。”常绘野雉于八卦殿，有五坊使呈鹰殿下，鹰见雉，
掣臂数四，后主令翰林学士欧阳炯作文记之。又写
白兔于练素，后主常悬于坐侧。国亡入宋，与江南布
衣徐熙同隶图画院。宋秘阁所藏，每以李赞华“《千角鹿筌》白兔”为上品云。